ПРОГРАМ ЈАВНЕ РАСПРАВЕ

О НАЦРТУ ОДЛУКЕ О ПРВИМ ИЗМЕНАМА И ДОПУНАМА ОДЛУКЕ О БУЏЕТУ ОПШТИНЕ МАЛИ ЗВОРНИК ЗА 2023. ГОДИНУ

1. У поступку припреме Одлуке о првим изменама и допунама Одлуке о буџету општине Мали Зворниик за 2023. годину, Општинско веће општине Мали Зворник спроводи јавну расправу о Нацрту Одлуке о првим изменама и допунама Одлуке о буџету општине Мали Зворниик за 2023. годину (у даљем тексту: Нацрт Одлуке).
2. Нацрт Одлуке саставни је део овог програма.
3. Јавна расправа о Нацрту Одлуке одржаће се од 08.02.2023. до 23.02.2023. године.
4. Нацрт Одлуке ће у оквиру процеса Јавне расправе бити представљен на отвореним састанцима у форми округлог стола, који ће се одржати 13.02.2023. године, са почетком у 10:00 часова у сали Скупштине општине Мали Зворник, на који се посебно позивају сви буџетски корисници, као и остали заинтересовани грађани и 20.02.2023. године са почетком у 10:00 часова у сали Скупштине општине Мали Зворник, на који се посебно позивају представници савета месних заједница, као и остали заинтересовани грађани. Лице за контакт: Милан Јевтић, руководилац Одељења за финансије, општу управу и друштвене делатности у Општинској управи општине Мали Зворник, email: jevtic.milan@malizvornik.ls.gov.rs.
5. Отворени састанак представника надлежних органа Општине, односно јавних служби са заинтересованим грађанима, представницима удружења грађана, средстава јавног обавештавања и осталом општом и стручном јавношћу ће се одржати у сали Скупштине општине Мали Зворник, дана 23.02.2023. године у 10:00 часова.
6. Програм јавне расправе о Нацрту Одлуке, са Нацртом Одлуке објављује се на интернет страници општине Мали Зворник [www.malizvornik.ls.gov.rs](http://www.malizvornik.ls.gov.rs).
7. Предлози, сугестије, иницијативе и коментари достављају се Општинској управи општине Мали Зворник путем електронске поште на e-mail адресу: opstinamalizvornik@gmail.com, лично на писарници Општинске управе или поштом на адресу Општина Мали Зворник, Краља Петра I бр. 38,  са напоменом: „За јавну расправу о Нацрту Одлуке о првим изменама и допунама Одлуке о буџету општине Мали Зворниик за 2023. годину ”.
8. По окончању јавне расправе Одељење за финансије, општу управу и друштвене делатности у Општинској управи општине Мали Зворник ће анализирати све примедбе, предлоге и сугестије у јавној расправи и на основу тога сачинити извештај о спроведеној јавној расправи и у року од 8 дана од дана окончања јавне расправе исти објавити на званичној интернет страници општине Мали Зворник ([www.malizvornik.ls.gov.rs](http://www.malizvornik.ls.gov.rs)), на друштвеној мрежи Facebook (@opstinamalizvornik) и огласној табли у згради Општинске управе општине Мали Зворник.